stanford-oval/wikipedia huggingface dataset:
קייקו אגנה

| --- | --- |
אין תמונה חופשית
 לידה:  3 באוקטובר 1973 (בת 51) הונולולו, הוואי, ארצות הברית 
 שם לידה:  Christine Keiko Agena 
 מדינה:  ארצות הברית 
 תקופת הפעילות:  מ-1993 
 מקום לימודים:  מכללת ויטמן   Mid-Pacific Institute
 https://mskeikoagena.com/
 פרופיל ב-IMDb
 
כריסטין קייקו אגנה (באנגלית: Christine Keiko Agena; נולדה ב-3 באוקטובר 1973) היא שחקנית אמריקאית. היא ידועה בעיקר בזכות דמותה של ליין קים בסדרה "בנות גילמור" וד"ר אדריסה טנאקה בדרמת הפשע של FOX "הבן האובד". זוכת פרס השחקנית הצעירה הטובה ביותר בטקס פרסי בחירת הנוער 2003 ופרס אמי לשחקנים אסיאתיים ב-2013.
ביוגרפיה

אגנה נולדה ב-1973 בהונולולו, בירת הוואי למשפחה ממוצא יפני. היא החלה לשחק בגיל 10. היא למדה במכינה של מכון Mid-Pacific באואהו, ובמכללת ויטמן במשך שנה אחת במגמת דרמה.
קריירה

ב-2000 אגנה הופיעה בשלושה פרקים של "פליסיטי" בתור ליילה פוסטר, בחורה העוזרת לדמות הראשית (קרי ראסל) לקבל סיוע ברכישת גלולת הבוקר שאחרי ומשתתפת במחאה כאשר נשללת ממנה התרופה.
אגנה ידועה בעיקר בזכות תפקידה ב"בנות גילמור", בין השנים 2000 ל-2007, שם גילמה את ליין קים, נערה אמריקאית ממוצא קוריאני, שהיא החברה הכי טובה של רורי גילמור (אלקסיס בלדל). אגנה התקבלה לסדרה בהיותה בת 27 ושיחקה שם דמות של נערה בת 16, מה שהפך אותה למבוגרת משמעותית מהדמות שלה. בנוסף, היה פער גילאים בינה לבין בלדל שהייתה בת 19 בתחילת הסדרה. ב-2003, בגיל 30, זכתה בפרס השחקנית הצעירה על משחקה בסדרה.
ב-2003 היא שיחקה את קולו של יורי בסדרה המצוירת של דיסני "קים פוסיבול" בעונות 2, 3 ו-4 של התוכנית.
ב-2004 גילמה את יוני ני בסרט "Hair Show" בכיכובה של מוניק.
היא התארחה במספר סדרות כגון: "ללא עקבות", "מרפאה פרטית", "קאסל", ובפרק 12 של העונה האחרונה של "ER". מאוחר יותר היא הופיעה בפרק של "האוס" בתור ד"ר צ'נג.
ב-2008 היא הופיעה בסרט "ולנטיין פרטי: בלונדינית ומסוכנת" לצד ג'סיקה סימפסון כטוראית בצבא.
ב-2011 אגנה שיחקה את התפקיד של העוזרת של מירינג (פרנסס מקדורמנד), בסרט "רובוטריקים: אפלת העולם".
ב-2013 היא זכתה בפרס השחקנית הטובה ביותר בפרסי אמי, המכבדים את ההישגים האסייתים והאסיאתיים-אמריקאים בקולנוע או בטלוויזיה על משחקה בסרט הקצר כתב ליל טוקיו.
בספטמבר 2015, אגנה השיקה פודקאסט בשם "מונק השיכור" עם קומיקאי האלתור וויל ס. צ'וי, שבו הם צופים בכל פרק של סדרת הטלוויזיה, "מונק", תוך כדי צריכת אלכוהול.
היא הופיעה בפרסומות של וריזון ב־2015 ו-UnitedHealth Group ב-2016.
ב-2016 חזרה לגלם את דמותה של ליין קים ב"בנות גילמור: שנה בחייהן".
ב-2017 היא גילמה מורה בתיכון בסדרה של נטפליקס "13 סיבות".
ב-2019–2022 שיחקה את ויולה גוטו, עוזרת משפטית במשרד של קים וקסלר, במשך מספר פרקים בסדרה "סמוך על סול".
בשנים 2019–2021 שיחקה בתפקיד ראשי בסדרה "הבן האובד" בתור ד"ר אדריסה טנאקה, בוחנת רפואית של משטרת ניו יורק.
חיים אישיים

אגנה נישאה לשין קוואסאקי במסוק מעל לאס וגאס, נבדה ב-19 בדצמבר 2005.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1998 | מאה אחוז | קייסי |  |
| 2002 | עגבניות וביצים | מריה | סרט קצר |
| 2003 | חתולים ועכברים | לתבוע | סרט קצר |
| 2003 | חוט אדום | מטילדה וונג | סרט קצר |
| 2003 | השדרה המערבית | מיה | סרט קצר |
| 2004 | המסיבה המושלמת | קיקו |  |
| 2004 | תצוגת שיער | יוני ני |  |
| 2006 | הסיכויים הם | אַברָשׁ | סרט קצר |
| 2008 | ולנטיין פרטי: בלונדינית ומסוכנת | היילי האמורי |  |
| 2009 | חבלי לידה | אשת חנות ספרים בהריון |  |
| 2010 | זעם כבישים | קוני | סרט קצר |
| 2011 | אני שונא את LA | פלח: "מרכז העיר" |  |
| 2011 | רובוטריקים: אפלת הירח | עוזרה של שרלוט מירינג |  |
| 2012 | כתב ליל טוקיו | גברת. סאטו | סרט קצר |
| 2013 | מפגש משפחתי | שרלוט | סרט קצר |
| 2014 | אני + היא | בובנאי ראשי | סרט קצר |
| 2015 | לא ידידים | מַחשֵׁב | תפקיד קולי; סרט קצר |
| 2015 | הלילה עוד צעיר | קארה |  |
| 2020 | "הרשימה שלעולם לא" | ג'ניפר ג'פריס |  |
פילמוגרפיה > טלוויזיה

| שנה | התוכנית | תפקיד | הערות |
| --- | --- | --- | --- |
| 1993 | מחוץ לחוק | מיצוקו | בפרק: "Samurai" |
| 1995 | אחות, אחות | סטודנטית | בפרק: "Kid in Play" |
| 1998 | ER | גברת שימהרה | בפרק: "Good Luck, Ruth Johnson" |
| 1999 | בוורלי הילס 90210 | המתחרה | בפרק: "Agony" |
| 2000 | פליסיטי | ליילה פוסטר | בפרקים: "Revolutions", "Party Lines", "Running Mates" |
| 2000–2007 | בנות גילמור | ליין קים | תפקיד ראשי, 102 פרקים |
| 2001 | חדר הסיוטים | ג'נט בינגהם | בפרקים: "School Spirit", "Full Moon Halloween" |
| 2001 | תרופה חזקה | אן-סו אליסון קים | בפרק: "Control Group" |
| 2003–2007 | קים פוסיבול | יורי (קול) | 4 פרקים |
| 2006 | ללא עקבות | קימיקו | בפרק: "Odds or Evens" |
| 2007 | מרפאה פרטית | האחות איימי | בפרק: "In Which Cooper Finds a Port in His Storm" |
| 2009 | ER | גברת וסקז | בפרק: "Dream Runner |
| 2010 | קאסל | קלי | בפרק: "The Mistress Always Spanks Twice" |
| 2010 | האוס | ד"ר צ'נג | בפרק: "Unplanned Parenthood" |
| 2011 | הבתים | נאמי |  |
| 2012 | סקנדל | בריטה קגן | בפרק: "Happy Birthday, Mr President" |
| 2013–2014 | מסובך | אפריל טנקה | 2 פרקים |
| 2013 | חסרי בושה | בריטאני סטארג'ס | 3 פרקים |
| 2016 | גרים | מדוקה אקגי | בפרק: "Inugami" |
| 2016 | בנות גילמור: שנה בחייהן | ליין קים | 4 פרקים |
| 2017 | Colony | בטסי | 3 פרקים |
| 2017 | Sweet/Vicious | Title IX Officer | 2 פרקים |
| 2017 | NCIS: לוס אנג'לס | טארה | בפרק: "Getaway" |
| 2017 | Bajillion Dollar Propertie$ | תמרה | בפרק: "Chelsea Leight-Leigh Lately" |
| 2017–2018 | 13 סיבות | פאם בארדלי | 7 פרקים (עונות 1 ו-2) |
| 2018 | This Close | דורינדה | 2 פרקים |
| 2018 | כאן ועכשיו | סוני ליטל | 2 פרקים |
| 2018 | ג'ון הנבל | נאנסי | תפקיד חוזר (עונה 1) |
| 2018 | הראשון | איקו הקארי | תפקיד ראשי |
| 2018–2019, 2022 | סמוך על סול | ויולה גוטו | 6 פרקים |
| 2019–2021 | הבן האובד | ד"ר אדריסה טנאקה | תפקיד ראשי |
| 2022–2023 | סיירת האבדון | ד"ר מרגרט יו | בפרק: "Butt Patrol" |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2004 | חוק וסדר: הצדק יצא לאור | טוקי ימאמוטו |  |
| 2017 | טרף | מייו סאטו, קריין תחנות |  |
פרסים ומועמדויות

| שנה | פרס | קטגוריה | תוכנית | תוצאה |
| --- | --- | --- | --- | --- |
| 2001 | פרס בחירת הנוער | דמות משנה בסדרת טלוויזיה | בנות גילמור | מועמדת |
| 2002 | פרס אמן צעיר | ההופעה הטובה ביותר בסדרת דרמה בטלוויזיה - שחקנית משנה צעירה | בנות גילמור | זכתה |
| 2002 | פרס בחירת העשרה | דמות משנה בסדרת טלוויזיה | בנות גילמור | מועמדת |
| 2003 | פרס בחירת העשרה | דמות משנה בסדרת טלוויזיה | בנות גילמור | מועמדת |
| 2013 | אסייתים בפסטיבל הסרטים | פרס חורף לשחקנית המשנה הטובה ביותר בסרט קצר | כתב ליל טוקיו | זכתה |
| 2014 | אסייתים בפסטיבל הסרטים | סרט קצר | כתב ליל טוקיו | מועמדת |
הערות שוליים

↑  כרמל שטרן, ‏אל תאמינו למסך, באתר ‏מאקו‏, 4 ביולי 2021
↑  בנות גילמור השתנו? צפו בפרומו, באתר ynet, 27 ביולי 2016
| --- | --- |
בקרת זהויות :  GND: 14016507X  ISNI: 0000 0001 1454 0815  LCCN: no2005055797  VIAF: 103712567   WorldCat (עם VIAF): 103712567
אלי פלדשטיין

| --- | --- |
אין תמונה חופשית
 לידה:  1992 (בן 33 בערך) 
 מדינה:  ישראל
 השכלה:  ישיבת אור ישראל 
 עיסוק:  דובר
 מעסיק:  דובר צה"ל, משרד ראש הממשלה
 
אליעזר (אלי) פלדשטיין (נולד ב-1992) הוא יועץ תקשורת ששימש כדובר לענייני צבא של ראש ממשלת ישראל בנימין נתניהו. במסגרת חשד לגניבת ולהדלפת מסמכים מסווגים במהלך מלחמת חרבות ברזל הוגש נגדו כתב אישום על מסירת ידיעה סודית בכוונה לפגוע בביטחון המדינה. בפברואר 2025 פורסם כי במקביל לעבודתו בלשכת ראש הממשלה, היה שותף בפרשת הקשר בין לשכת נתניהו לממשלת קטר וניהל פעילות תקשורתית לשיפור תדמיתה של קטר בישראל, על רקע סוגיית החטופים הישראלים ברצועת עזה.
ביוגרפיה

למד בישיבת אור ישראל בפתח תקווה. ביוני 2014 התגייס לצה"ל ושירת בדוברות אגף כוח האדם, שם היה אחראי לקשר עם התקשורת החרדית. ביולי 2016 סיים קורס קצינים ומונה לראש הלשכה של ראש חטיבת התכנון באגף התכנון. ביוני 2017 מונה לקצין מבצעים בחמ"ל דובר צה"ל. ביולי 2019 מונה לדובר אוגדת יהודה ושומרון. השתחרר משירות סדיר בדרגת סרן.
בדצמבר 2022 מונה לדוברו של השר לביטחון לאומי איתמר בן גביר, עד שהתפטר באפריל 2023.
ביוגרפיה > בלשכת ראש הממשלה

באוקטובר 2023, ביומה הרביעי של מלחמת חרבות ברזל, מונה ליועץ תקשורת במשרד ראש הממשלה, והופקד על הקשר בין הכתבים הצבאיים לבין הלשכה. באפריל 2024 ביקש להתמנות לדובר לשכת ראש הממשלה בעניינים ביטחוניים-מדיניים, ולשם כך נדרש לעבור תחקיר ביטחוני על ידי השב"כ. בתחקיר נקבע שאינו יכול לשמש דובר ברמת סיווג "סודי ביותר", ולכן הוא הועסק כיועץ תקשורת ואסטרטגיה עצמאי, כחלק ממטה ההסברה הלאומי במשרד ראש הממשלה, כדי לאפשר לו לעבוד בסביבת ראש הממשלה. במסגרת תפקידו היה בקשר יומיומי עם יונתן אוריך, יועץ התקשורת האישי של נתניהו, ביקר לעיתים קרובות במחנה רבין ושהה רבות במשרד ראש הממשלה.
ביוגרפיה > מעצר

ב-3 בנובמבר 2024 הותר לפרסום כי פלדשטיין נעצר, יחד עם שני חשודים נוספים, בחשד לעבירות של פגיעה חמורה בביטחון המדינה, בגין הוצאת מסמכים מסווגים ממערכות צה"ל שלא כדין והדלפת מידע ביטחוני רגיש לכלי תקשורת זרים במהלך מלחמת חרבות ברזל. שירות הביטחון הכללי מנהל את החקירה, שעל חלקה הוטל צו איסור פרסום. בית המשפט קבע כי ההדלפה עלולה הייתה לפגוע ביכולת גופי הביטחון להשיג את יעדיהם במלחמה, במיוחד בנוגע לשחרור החטופים הישראלים בעזה. ב-13 בנובמבר 2024, הוארך מעצרו של פלדשטיין עד 17 בנובמבר, וניתנה לו האפשרות להיפגש עם עורך דין. ב-18 בנובמבר אותרו בתאו ממצאים שהעלו חשד שברצונו לשים קץ לחייו, והוא הועבר למתקן המכונה "החללית" שנועד למנוע התאבדות. עורך דינו אמר כי לא הייתה לפלדשטיין שום מחשבה לפגוע בעצמו. ב-9 בדצמבר שוחרר למעצר בית באיזוק אלקטרוני.
ביוגרפיה > כתב אישום

ב-21 בנובמבר הוגש נגד פלדשטיין כתב אישום על החזקת ידיעה סודית, מסירת ידיעה סודית שכוונתה לפגוע בביטחון המדינה ושיבוש הליכי משפט.
לפי כתב האישום, ביוני 2024 קיבל פלדשטיין מידע מסווג מארי רוזנפלד, נַגָּד במערך ביטחון המידע של צה"ל, שהושג באמצעות אמצעי מודיעיני סודי. פלדשטיין, ביודעו שמדובר במידע סודי ביותר, העבירו בספטמבר 2024 לעיתונאי ישראלי, לשם יצירת השפעה חברתית על הציבור הישראלי, סביב המאבק לשחרור החטופים הישראלים ברצועת עזה. הידיעה נפסלה על ידי הצנזורה הצבאית ודבר הפסילה נמסר לפלדשטיין. כדי שהידיעה תתפרסם בכל זאת, העביר אותה פלדשטיין, באמצעות ישראל איינהורן, לפרסום בעיתון הגרמני "בילד". טרם הפרסום הבהיר רוזנפלד לפלדשטיין ולאיינהורן שמדובר בידיעה סודית, שהושגה ממקור מודיעיני סודי. בעקבות הפרסום ב"בילד" פורסמה הידיעה גם בישראל, כפי שתכנן פלדשטיין.
לאחר הגשת כתב האישום, ראש הממשלה בנימין נתניהו פרסם סרטון שבו התייצב לצידו של פלדשטיין, טען כי לא עשה זאת במתכוון לפגוע בביטחון המדינה, וביקר את טיפול המערכת במעצרו. מחוץ לבית המשפט נערכה הפגנה נגד הארכת מעצרו, בהשתתפות השרים עמיחי שיקלי ועמיחי אליהו, אשר טענו כי הנאשמים עזרו לראש הממשלה בקבלת החלטות נכונות. בנוסף, מאתיים רבנים פנו במכתב לראש השב"כ, רונן בר, שבו מחו על מעצרו. חברת הכנסת לימור סון הר מלך הגיעה פעמיים לביקור אצל פלדשטיין במהלך מעצרו.
ביוגרפיה > פרשת הקשר בין לשכת רוה"מ נתניהו לממשלת קטר

בפברואר 2025 פורסם בחדשות 12 כי פדלשטיין הועסק על ידי חברה בינלאומית במימון קטרי כדי לשפר את תדמיתה של קטר במהלך המשא ומתן לשחרור החטופים. לפי הפרסום, במקביל לעבודתו בלשכת ראש הממשלה הוא שוחח עם עיתונאים והציג מעורבות חיובית של קטר במגעים במטרה לשפר את תדמיתה, באופן שיוצר רושם שאלו מסרי הלשכה. עורכי הדין של פלדשטיין ולשכת ראש הממשלה הכחישו את הדברים. יום לאחר הפרסום חשף ניר דבורי, הכתב הצבאי של קשת 12, כי פלדשטיין העביר לו ידיעות שעסקו בקטר, וכי פרסם את חלקן. עורך דינו של הנגד ארי רוזנפלד טען כי רוזנפלד העביר אל פלדשטיין מידע מסווג הנוגע לקטר מתוך ידיעה שפלדשטיין עובד בלשכת ראש הממשלה, וכי רוזנפלד לא היה מודע לקשרים, אם קיימים, בין פלדשטיין לקטר.
הערות שוליים

1 2 3  מדינת ישראל נגד אליעזר פלדשטיין ואחרים - כתב אישום
↑  אלי שלזינגר, "הדובר החרדי של צה"ל" אלי פלדשטיין קיבל דרגות קצונה, באתר בחדרי חרדים, 13 ביולי 2016
↑  אלי שלזינגר, לראשונה קצין חרדי יפקד על המידע המבצעי בזמן אמת של צהל, באתר בחדרי חרדים, 26 ביוני 2017
↑  אלי שלזינגר, בוגר הישיבה המפורסמת קודם משמעותית בצה"ל, באתר בחדרי חרדים, 29 ביולי 2019
↑  7 ברנז'ה: מדובר צה"ל ללשכת השר איתמר בן גביר, באתר ערוץ 7, 13 בדצמבר 2022
↑  ארבעה חודשים בלבד הספיקו: דוברו של איתמר בן גביר התפטר, באתר וואלה, 20 באפריל 2023
↑  מיכאל האוזר טוב, נתניהו מינה דובר שיתקשר עם הכתבים הצבאיים; מקורות ביטחוניים מאשימים: "הוא בקמפיין", באתר הארץ, 21 באוקטובר 2023
↑   בר פלג, איזה מידע הודלף ומדוע דווקא הפעם הוחלט לחקור? "הארץ" מסביר, באתר הארץ, 4 בנובמבר 2024
↑   בר פלג, הפרשה הביטחונית בלשכת נתניהו ביהמ"ש: נלקח מידע מסווג ורגיש שהיה עלול לפגוע בשחרור חטופים, באתר הארץ, 3 בנובמבר 2024
↑  אמיר אטינגר, יהודה שלזינגר, פרשת גניבת המסמכים המסווגים: יועצו של נתניהו אלי פלדשטיין הוא החשוד המרכזי, באתר ישראל היום, 3 בנובמבר 2024;
שילֹה פריד, סערת המסמכים הסודיים: הדובר שנעצר - אלי פלדשטיין, באתר ynet, 3 בנובמבר 2024
↑  פ"ר (שלום רשל"צ) 37636-10-24 מדינת ישראל נ' חסוי, בעמוד 9, 3 בנובמבר 2024
↑  אביעד גליקמן, הפרשה הביטחונית: מעצרו של אלי פלדשטיין הוארך עד יום ראשון, באתר חדשות 13, 5 בנובמבר 2024
↑  אורלי אלקלעי שלי טפיירו, הפרשה הביטחונית החמורה: בשב"ס הודיעו שאלי פלדשטיין הועבר לתא למניעת אובדנות, באתר כאן – תאגיד השידור הישראלי, 18 בנובמבר 2024
↑  ציוץ של מיכל פעילן, 4 בדצמבר 2024
↑  נטעאל בנדל, גל גנות, העליון קבע שפלדשטיין ישוחרר לביתו: "כבר העביר כל ידיעה סודית שקיבל", באתר ynet, 9 בדצמבר 2024;
עשת"ש 12293/24 מדינת ישראל נ' אליעזר פלדשטיין, ניתן ב־9 בדצמבר 2024
↑  גל גנות, נטעאל בנדל, ליאור אוחנה, האישום החמור נגד אלי פלדשטיין, והמסר מאוריך: "הבוס מבסוט", באתר ynet, 21 בנובמבר 2024
↑  איתמר אייכנר, נתניהו מתייצב לצד פלדשטיין ומאשים את צה"ל ושב"כ: "מודרתי ממידע חיוני", באתר ynet, 23 בנובמבר 2024
↑  תמלול של 6:50 הדקות הראשונות של תגובת נתניהו להגשת כתב האישום נגד פלדשטיין, באתר הגזרה, ‏23 בנובמבר 2024
↑  סרטון התגובה המלא של נתניהו להגשת כתב האישום נגד פלדשטיין, באתר youtube
↑  יוני קמפינסקי, מחאה מחוץ לבית המשפט: מתייחסים לפלדשטיין ולנגד כמו מחבלי נוח'בה, באתר ערוץ 7, 27 בנובמבר 2024
↑  חזקי ברוך, כ-200 רבנים: "השופטים הכריזו על שפיכת דמו של פלדשטיין", באתר ערוץ 7, 28 בנובמבר 2024
↑  בפעם השנייה: הח”כית ביקרה אצל פלדשטיין – “פגשתי אדם אחר”, באתר JDN‏
↑  עופר חדד, ‏פרטים חדשים על פלדשטיין והקשר לדוחא: "נתן שירותי יח"ץ לקטאר בסוגיית החטופים", באתר ‏מאקו‏, 12 בפברואר 2025
↑  עידן יוסף, תגובת לשכת רה"מ לטענות על קשרים עם קטר: "שקר נבזי", באתר News1 מחלקה ראשונה, 14 בפברואר 2025
↑  עופר חדד, ‏בזמן שרה"מ תקף אותה בפומבי: אלי פלדשטיין פעל לשיפור תדמית קטאר | פרסום ראשון, באתר ‏מאקו‏, 10 בפברואר 2025
↑   "אלי פלדשטיין העביר לי ידיעות שעסקו בקטאר. לא הכל פירסמתי", באתר וואלה, 12 בפברואר 2025
↑  ציוץ של יניר קוזין, 12 בפברואר 2025
↑  דיווח: אלי פלדשטיין עבד עבור קטאר; נציג הנגד הנאשם: "העביר לו מסמך על דוחא", באתר ynet, 12 בפברואר 2025
טריאס

נוף מתקופת הטריאס בו קבוצת צלופיזיסים לצד פטיינוזאורים מעופפים.
טְרִיאָס (Triassic) הוא תור בעידן המזוזואיקון. אורכו כ-50 מיליון שנים: מלפני כ-250 מיליון שנים עד לפני כ-200 מיליון שנים.
תור הטריאס החל אחרי הכחדת פרם-טריאס, ההכחדה ההמונית הגדולה ביותר בתולדות כדור הארץ. בתור זה כמעט כל היבשות היו מאוחדות ביבשת-על אחת בשם פנגיאה. שטח רב ממנה, בעיקר בפנים היבשת, היה בעל אקלים מדברי בגלל הריחוק ממי ים החיוניים כמקור מים לגשמים. בתקופה זו התפתחו המחטניים. בתור הטריאס שגשגו הזוחלים האמניוטים שסיגלו לעצמם אורח חיים יבשתי מלא ומאפייניהם עזרו להם לשרוד בחום ובמדבר. במחצית הראשונה של תקופה זו שלטו בה הארכוזאורים, שמהם התפתחו מאוחר יותר התנינאים, הדינוזאורים והפטרוזאוריה, וזוחלים דמויי-יונקים שמהם התפתחו היונקים הקדמונים. בים שלטו סילוניות (ראשרגלאים) וזוחלים ימיים דוגמת פלסיוזאורים. במחצית השנייה של הטריאס התפתחו הדינוזאורים והיונקים הראשונים, אך שתי הקבוצות עדיין רק היוו חלק מהפאונה ולא שלטו בה. רק בעקבות הכחדת טריאס-יורה הפכו הדינוזאורים לשליטי היבשה, בעוד שהיונקים המשיכו לחיות בצל עד שהדינוזאורים נכחדו בסוף המזוזואיקון בהכחדת קרטיקון-שלישון.
יצורים שחיו בתור הטריאס (רשימה חלקית)

דינוזאורים:
הררזאורוס
אאורפטור
גואייבסזאורוס
דמונוזאורוס
ליליינשטרנוס
טיוווסו
מאוסזאורוס
פלטאוזאורוס
צלופיזיס
פרוקומפסוגנתוס
פרוטואביס - כנראה בוטל
זוחלים:
אאופרקריה
פופוזאורוס
פוסטוסוכוס
פרוטרוסוכוס
פרסוכוס
תניסתרופאוס
סימבוספונדילוס
שוניזאורוס
שסטזאורוס
פטיינוזאורוס
אפיגיה
הנודוס
נותוזאורוס
נאוסטיקואורוס
טרינקסודון
ליסטרוזאורוס
פלסירה
אחרים:
אוזוסטרודון
היבודוס
טריאדובטרצ'וס
מסטודונזאורוס
יצורים שחיו בתור הטריאס (רשימה חלקית) > גלריה

סטאוריקוזאורוס טורף מין של דיצינודונט
ליסטרוזאורוס היה נפוץ ביותר בטריאס תחתון
פרוטרוסוכוס היה זוחל טורף דמוי תנין
קיינוגנתוס היה זוחל קיינודונט דמוי-יונק
צלופיזיס היה דינוזאור תרופוד שהופיע בטריאס עליון
פלטאוזאורוס היה דינוזאור פרוזאורופוד שהופיע בטריאס עליון
ראו גם

לוח הזמנים הגאולוגי
ליליינשטרנוס
מסטודונזאורוס, דו-חיים דמוי תנין
I'm Still Standing

"I'm Still Standing" הוא סינגל שנכתב על ידי אלטון ג'ון וברני טופין, מתוך האלבום Too Low for Zero (אנ').‏
הסינגל זכה להצלחה רבה וקיבע את מעמדו כאחד מהבולטים בקריירה המוזיקלית של ג'ון. הוא הגיע לשיא במקום הראשון בקנדה ובשווייץ, למקום רביעי בהממלכה המאוחדת, ולמקום ה-12 במצעד הבילבורד האמריקאי.
רקע

בניגוד לדעה הרווחת, השיר אינו נכתב בכלליות על חוסנו הנפשי של ג'ון, אלא על אדם ספציפי. טופין סיפר על מילות השיר: "הרעיון המקורי מתפרש על ידי כל אחד כמשהו אחר לגמרי. אני חושב שאנשים רואים בזה המנון המבוסס על תחושת ההישרדות החזקה של אלטון אל מול מצוקה, וזה בסדר גמור מבחינתי. זה מעניין לאין שיעור מהסיבה שבגינה נכתב השיר מלכתחילה".
וידאו קליפ

הווידאו קליפ, בבימויו של הבמאי האוסטרלי ראסל מולקאי (אנ'), צולם בקאן ובניס בריביירה הצרפתית, צרפת ומציג את צבעי דגל צרפת.
ברונו טוניולי (אנ'), שלאחר מכן היה שופט בתוכנית הטלוויזיה Strictly Come Dancing (אנ') של ה-BBC ובגרסה האמריקאית שלה, Dancing with the Stars (אנ') של ABC, מופיע כאחד הרקדנים בסרטון.
צילום הווידאו קליפ היה אמור לקחת יומיים, אך מצלמה עם סרטו של היום הראשון נהרסה כשמולקאי נפל איתה לים בטעות. לכן, היה צריך לצלם את החלק הזה שוב ביום אחר. במהלך הצילומים לווידאו קליפ, ג'ון נתקל בחברי להקת הפופ הבריטית דוראן דוראן. הוא התלונן שהוא תשוש כתוצאה מכך שהוא ער משעה 4 בבוקר. סיימון לה-בון החליט שג'ון צריך לשתות מרטיני, וכך הוא עשה.
בספרו של הגיטריסט הבריטי, אנדי טיילור (אנ')‏, Wild Boy: My Life in Duran Duran, נכתב כי:
היו הרבה ידוענים בקאן ויום אחד גילינו שאלטון ג'ון נמצא בעיר וצילם את הווידיאו לשירו "I'm Still Standing". זה היה לפני שאלטון החל להתנזר מאלכוהול, אז הוא עדיין היה חיית מסיבות; עלינו לראות אותו במלון שלו ובילינו אחר הצהריים בשתייה על מרטיני. החלטנו שזה יהיה מצחיק להשתכר ואנחנו משליכים עליו את המשקאות. "או, אתם בנים מקסימים," הוא צרח ואהב כל דקה מזה. גרמנו לו להיות כל כך שיכור, שבסופו של דבר, הוא עלה למעלה והשליך משהו בסוויטה שלו. זה גרם לכל מיני תוהו ובוהו - אבל זו הייתה מסיבה נהדרת.
למחרת בבוקר, התעורר ג'ון עם האנגאובר כשידיו כואבות. הוא הלך לחדרו של העוזר האישי שלו - שהיה "מאוזן" - ושאל אותו "מה קרה?" עוזרו צחק: "אתה זה מה שקרה!". התברר לג'ון שבלילה הקודם הוא התפשט מבגדיו, הכה את מנהלו ג'ון ריד, והרס את חדר המלון שלו.
הקליפ שודר פעמים רבות ברשת MTV הצעירה (שהושקה ב־1981). הוא היה הלהיט הראשון של ג'ון ברשת, וסייע להנגיש את ג'ון לקהל צעיר יותר. להשתתפות המוצלחת של ג'ון סייעה העובדה שהוא מאנגליה, שבה קליפים היו פופולריים הרבה לפני השקת MTV‏.
ב-2019, תשלילי הסרט המקוריים בגודל 16 מ"מ נסרקו מחדש והגרפיקה הממוחשבת נוצרה מחדש ויצרה גרסה חדשה ומשודרת של סרטון שיווקי. בגרסה זו של הסרטון נעשה שימוש בסוף הסרט "רוקטמן", כאשר השחקן שמגלם את ג'ון, טארון אגרטון, שיחזר סצנות בלתי נשכחות מהקליפ המקורי. הסרטון יצא גם באופן עצמאי בערוץ היוטיוב של ג'ון.
קרדיטים

אלטון ג'ון – שירה ראשית, פסנתר, סינתיסייזר
דייבי ג'ונסטון (אנ') – גיטרות חשמליות, זמר רקע
די מארי (אנ') – גיטרה בס, זמר רקע
נייג'ל אולסון (אנ') – תופים, זמר רקע
מיקומי שיא

|   ‏‏‏  מצעדים ודירוגים (1983)> מדינה |   ‏‏‏  מצעדים ודירוגים (1983)> מצעד |   ‏‏‏  מצעדים ודירוגים (1983)> מיקום שיא |   ‏‏‏  מצעדים ודירוגים (1983)>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 12 |  |
|  ארצות הברית | Adult Contemporary | 28 |  |
|  ארצות הברית | Mainstream Rock | 34 |  |
|  ארצות הברית | Cashbox | 18 |  |
|  גרמניה | GfK – טופ 100 | 10 |  |
|  דרום אפריקה | אנטרטיינמנט מוניטורינג אפריקה | 9 |  |
|  הולנד | מצעד 40 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 4 |  |
|  ניו זילנד | המצעד הניו זילנדי הרשמי | 30 |  |
|  פלנדריה | אולטראטופ 50 | 11 |  |
|  קנדה | קנדה הוט 100 | 1 |  |
|  שווייץ | המצעד השווייצרי | 1 |  |
|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  פולין | ZPAV | 50 |  |
|   ‏‏‏  מצעדי סוף שנה (1983)> מדינה |   ‏‏‏  מצעדי סוף שנה (1983)> מצעד |   ‏‏‏  מצעדי סוף שנה (1983)> מיקום שיא |   ‏‏‏  מצעדי סוף שנה (1983)>  |
| --- | --- | --- | --- |
|  אוסטרליה | מצעד הסינגלים האוסטרלי | 19 |  |
|  ארצות הברית | בילבורד הוט 100 | 74 |  |
|  הממלכה המאוחדת | מצעד הסינגלים הבריטי | 49 |  |
|  קנדה | קנדה הוט 100 | 45 |  |
|  שווייץ | המצעד השווייצרי | 12 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 4,000,000 |
סיכום
| בכל העולם | — | 4,000,000 |
הערות שוליים

↑  "Behind the Song Lyrics: "I'm Still Standing," Elton John & Bernie Taupin". American Songwriter. 10 בנובמבר 2021. נבדק ב-13 ביולי 2022. {{cite web}}:  (עזרה)
↑  Cassata, Mary Anne (2002). The Elton John Scrapbook. Citadel Press. p. 108. ISBN 978-0-8065-2322-4.
↑  "Top Singles – Volume 38, No. 20, July 16 1983". Collections Canada. 16 ביולי 1983. אורכב מ-המקור ב-13 ביוני 2016. נבדק ב-23 ביוני 2016. {{cite web}}:  (עזרה)
↑  "Elton John – I'm Still Standing". Swiss Singles Chart (בגרמנית). ארכיון מ-2020-05-01. נבדק ב-23 ביוני 2016. {{cite web}}:  (עזרה)
↑  "Official Singles Chart Top 100 – 21 August 1983 – 27 August 1983". UK Singles Chart. ארכיון מ-2018-11-14. נבדק ב-23 ביוני 2016. {{cite web}}:  (עזרה)
↑  "Elton John – Chart History". Billboard Hot 100. ארכיון מ-2018-11-14. נבדק ב-23 ביוני 2016. {{cite web}}:  (עזרה)
↑  The Story of... 'I'm Still Standing' by Elton John, Smooth (באנגלית)
↑  Taylor, Andy (30 בדצמבר 2010). Wild Boy: My Life with Duran Duran. ISBN 9781409111160. ארכיון מ-2021-01-22. נבדק ב-2021-01-21. {{cite book}}:  (עזרה)
↑  מארק סוואג', אלטון ג'ון: אני עדיין רוצה את האישור של אבא שלי, באתר BBC, ‏15 באוקטובר 2019, בדיקה אחרונה ב־8 ביולי 2021
↑  על השיר, באתר Songfacts, בדיקה אחרונה ב־24 בנובמבר 2021
↑  עותק בארכיון (ארכיון)
↑  Gold & Platinum, איגוד תעשיית ההקלטות האמריקאי (באנגלית אמריקאית)
| --- | --- |
בקרת זהויות :  MusicBrainz work: 4ae45d33-66c8-4f93-90d8-e73b84678532
סוהיל דיאב

סוהיל דיאב (ערבית: سهيل ذياب) הוא פוליטיקאי ערבי־ישראלי שכיהן כראש עיריית טמרה בין השנים 2013 ל-2024.
במקצועו הוא רופא מומחה לרפואה פנימית ולרפואה דחופה. טרם בחירתו לראשות העירייה עבד במשך שנים ארוכות בבית החולים רמב"ם.
בבחירות בשנת 2003 התמודד כנגד ארבעה מועמדים אחרים אך זכה רק ל-20.27% מהקולות ולא עלה לסיבוב השני בו ניצח עאדל אבו אל היג׳א.
בבחירות 2008 התמודד לראשות העירייה מול שבעה מועמדים אחרים, אך זכה רק ב-21.11% מהקולות ולא עלה לסיבוב השני בו ניצח מוסא אבו רומי (שכיהן כבר כראש העירייה בשנים 1998–2003).
בבחירות 2013 התמודד כנגד ראש העיר המכהן מוסא אבו רומי ונבחר ברוב של 56.32%. בבחירות 2018 התמודד פעם נוספת כנגד מוסא אבו רומי, ד"ר אחמד חיגאזי והמהנדס מוסטפא אבו רומי. בסיבוב הראשון זכה במספר הקולות הגבוה ביותר (32.92) ובסיבוב השני ניצח שוב את מוסא אבו רומי ברוב של 50.54%.
במהלך כהונתו, פעל לקידום שיתוף פעולה בין רשויות יהודיות וערביות בצפון הארץ, והדגיש את חשיבות הדו-קיום והעבודה המשותפת.
באוגוסט 2023 התרחש ירי לעבר ביתו בטמרה. האירוע הסתיים ללא נפגעים, והחשוד בירי, צעיר בן 19, נעצר והוגש נגדו כתב אישום.
בבחירות 2024 התמודד פעם נוספת כנגד מוסא ומוסטפא אבו רומי, והפסיד למוסא אבו רומי שנבחר להחליפו בראשות העירייה.
הערות שוליים

↑  عن الجريمة في الوسط العربي.. رئيس بلدية طمرة: هذه سياسة حكومة, القدس العربي, ‏3 בספטמבר 2023
↑  תוצאות הבחירות 2003
↑  תוצאות הבחירות 2008
↑  תוצאות בחירות 2013
↑  תוצאות הבחירות 2018
↑  דניאל כהן, ראש עיריית טמרה: בכל העולם צריכים ללמוד על הדו קיום כאן, באתר mynet, ‏23 במרץ 2022
↑  חסן שעלאן, לפני הבחירות לרשויות הערביות: בן 19 יואשם בירי לעבר בית ראש עיר מהגליל, באתר ynet, 4 באוקטובר 2023
↑  שקד שדה, ‏ראש מועצת טמרה לאחר הירי לביתו: "לפעמים משלמים מחיר - וזה המחיר שאני משלם" | מיוחד למעריב, באתר מעריב אונליין, 30 באוגוסט 2023
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12177, התשפ"ד, 11 במרץ 2024
ערך זה הוא קצרמרבנושא אישים. אתם מוזמנים לתרום לוויקיפדיה ו.
שלומית ווגמן-רטנר

| --- | --- |

 לידה:  1976 (בת 49 בערך) ערד, ישראל 
 מדינה:  ישראל 
 השכלה:  תואר ראשון במשפטים ומנהל עסקים מהאוניברסיטה העברית תואר שני ודוקטורט מאוניברסיטת ייל (Yale)
 מעסיק:  הרשות לאיסור הלבנת הון ומימון טרור 
 תפקיד:  ראש הרשות לאיסור הלבנת הון ומימון טרור מ"מ ראש הרשות להגנת הפרטיות יו"ר קבוצת העבודה RTMG בארגון FATF
 
שלומית ווגמן-רטנר (נולדה ב-1976) היא ד"ר למשפטים מאוניברסיטת ייל וחוקרת אורחת באוניברסיטת הרווארד.
כיהנה כראש הרשות לאיסור הלבנת הון ומימון טרור וכממלאת מקום ראש הרשות להגנת הפרטיות.